1985 és 1990 között 39 alkalommal szerepelt az argentin válogatottban. 1985. november 14-én egy Mexikó elleni barátságos mérkőzésen mutatkozhatott be, amely 1–1-es döntetlennel ért véget. Részt vett az 1986-os világbajnokságon, ahol az összes mérkőzésen pályára lépett, Argentína pedig világbajnoki címet szerzett. Részt vett az 1987-es és az 1989-es Copa Américan, illetve az 1990-es világbajnokságon, ahol a döntőben alulmaradtak az NSZK-val szemben.